ਰਾਸ਼ਟਰਪਤੀ ਸਕੱਤਰੇਤ
ਭਾਰਤ ਦੇ ਰਾਸ਼ਟਰਪਤੀ ਸ਼੍ਰੀ ਰਾਮ ਨਾਥ ਕੋਵਿੰਦ ਦੁਆਰਾ ਜਮੈਕਾ ਸੰਸਦ ਦੇ ਦੋਨਾਂ ਸਦਨਾਂ ਦੀ ਸੰਯੁਕਤ ਬੈਠਕ ਦੇ ਸਮੇਂ ਸੰਬੋਧਨ
ਮੈਂ ਅੱਜ ਸੰਸਦ ਦੇ ਦੋਨਾਂ ਸਦਨਾਂ ਦੀ ਸੰਯੁਕਤ ਬੈਠਕ ਨੂੰ ਸੰਬੋਧਿਤ ਕਰਦੇ ਹੋਏ ਬਹੁਤ ਸਨਮਾਨਿਤ ਮਹਿਸੂਸ ਕਰ ਰਿਹਾ ਹਾਂ।
ਮੈਡਮ ਸਪੀਕਰ
ਵਿਸ਼ਵ ਦੇ ਸਭ ਤੋਂ ਵੱਡੇ ਲੋਕਤੰਤਰ ਦੇ ਸੰਵੈਧਾਨਿਕ ਪ੍ਰਮੁੱਖ ਦੇ ਰੂਪ ਵਿੱਚ, ਮੈਂ ਜਮੈਕਾ ਦੇ ਇਸ ਜੀਵੰਤ ਲੋਕਤੰਤਰ ਦੇ ਨੇਤਾਵਾਂ ਦੀ ਇਸ ਸ਼ਾਨਦਾਰ ਸਭਾ ਨੂੰ ਸੰਬੋਧਿਤ ਕਰਦੇ ਹੋਏ ਪ੍ਰਸੰਨ ਹਾਂ ਅਤੇ ਸਨਮਾਨਿਤ ਮਹਿਸੂਸ ਕਰ ਰਿਹਾ ਹਾਂ।
ਅਰੰਭ ਵਿੱਚ ਹੀ, ਮੈਨੂੰ ਇਹ ਵੀ ਦੱਸਣ ਦਿਓ ਕਿ ਜਮੈਕਾ ਵਿੱਚ ਰਹਿਣਾ, ਇਸ ਦੇ ਜੀਵੰਤ ਸੱਭਿਆਚਾਰ ਦਾ ਅਨੁਭਵ ਕਰਨਾ ਅਤੇ ਇਸ ਦੇ ਹੋਰ ਵੀ ਜੀਵੰਤ ਲੋਕਾਂ ਨਾਲ ਮਿਲਣਾ ਅਜਿਹੀ ਚੀਜ਼ ਹੈ ਜਿਸ ਦੀ ਮੈਂ ਵਿਆਕੁਲਤਾ ਦੇ ਨਾਲ ਉਡੀਕ ਕਰ ਰਿਹਾ ਸਾਂ। ਬਾਬ ਮਾਰਲੇ ਦੇ ਹਿਰਦੈ ਨੂੰ ਝਕਝੋੜ ਦੇਣ ਵਾਲੇ ਗਾਣੇ, ਰੇਗੇ ਸੰਗੀਤ, ਖੇਡਾਂ ਦੇ ਸੁਪਰਸਟਾਰ ਅਤੇ ਜਮੈਕਾ ਵਾਸੀਆਂ ਦੀ ਗਰਮਜੋਸ਼ੀ ਨਾਲ ਭਰੀ ਅਤੇ ਸੁਆਗਤ ਕਰਨ ਵਾਲੀ ਕੁਦਰਤ ਵਿਸ਼ਵ ਭਰ ਵਿੱਚ ਪ੍ਰਸਿੱਧ ਹੈ। ਇਸੇ ਤਰ੍ਹਾਂ ਹੀ ਤੁਹਾਡੀ ਬਲੂ ਮਾਊਂਟੇਨ ਕਾਫੀ ਅਤੇ ਸਮੁੰਦਰ ਦੇ ਸੁੰਦਰ ਤਟ ਵੀ ਪ੍ਰਸਿੱਧ ਹਨ।
ਮੈਡਮ ਸਪੀਕਰ,
ਭਾਰਤ ਤੋਂ 15 ਹਜ਼ਾਰ ਕਿਲੋਮੀਟਰ ਦੂਰ, ਮੈਂ ਤੁਹਾਡੇ ਸਾਹਮਣੇ ਬਿਲਕੁਲ ਘਰ ਜਿਹਾ ਮਹਿਸੂਸ ਕਰਦਾ ਹਾਂ। ਅਤੇ ਮੈਨੂੰ ਐਸਾ ਮਹਿਸੂਸ ਕਿਉਂ ਨਹੀਂ ਕਰਨਾ ਚਾਹੀਦਾ ਹੈ ਜਦੋਂ ਇਸ ਸਦਨ ਵਿੱਚ ਭਾਰਤੀ ਮੂਲ ਦੇ ਕਈ ਵਿਸ਼ੇਸ਼ ਮੈਂਬਰ ਉਪਸਥਿਤ ਹਨ ।
ਜਮੈਕਾ ਨੇ ਭਾਰਤੀਆਂ ਦਾ ਖੁੱਲ੍ਹੇ ਹਿਰਦੈ ਦੇ ਨਾਲ ਸੁਆਗਤ ਕੀਤਾ ਹੈ ਅਤੇ ਉਨ੍ਹਾਂ ਨੂੰ ਸਨਮਾਨ ਅਤੇ ਪ੍ਰਤਿਸ਼ਠਾ ਦਿੱਤੀ ਹੈ। ਇਸ ਦੇ ਨਤੀਜੇ ਵਜੋਂ, ਨਾ ਕੇਵਲ ਰਾਜਨੀਤੀ ਵਿੱਚ ਬਲਕਿ ਕਾਰੋਬਾਰ, ਸੰਗੀਤ, ਖੇਡਾਂ, ਪੋਸ਼ਾਕ ਅਤੇ ਭੋਜਨ, ਸਾਰਿਆਂ ਵਿੱਚ ਵੀ ਭਾਰਤ ਦੀ ਸਮ੍ਰਿੱਧ ਉਪਸਥਿਤੀ ਦਿਖਾਈ ਪੈਂਦੀ ਹੈ।
ਮੈਂ ਆਪਣੇ ਨਾਲ ਭਾਰਤ ਤੋਂ ਚੰਦਨ ਦਾ ਇੱਕ ਪੌਦਾ ਲਿਆਇਆ ਹਾਂ ਅਤੇ ਮੈਂ ਇਸ ਨੂੰ ਕੱਲ੍ਹ ਹੋਪ ਬੋਟੈਨੀਕਲ ਗਾਰਡਨ ਦੇ ਭਾਰਤ-ਜਮੈਕਾ ਮਿੱਤਰਤਾ ਬਾਗ਼ ਵਿੱਚ ਲਗਾਇਆ। ਮੈਨੂੰ ਵਿਸ਼ਵਾਸ ਹੈ ਕਿ ਇਹ ਪੌਦਾ ਇੱਕ ਰੁੱਖ ਦੇ ਰੂਪ ਵਿੱਚ ਵਿਕਸਿਤ ਹੋਵੇਗਾ ਅਤੇ ਉਸੇ ਪ੍ਰਕਾਰ ਆਪਣੀ ਗਰਮ ਸੁਗੰਧ ਨਾਲ ਬਾਗ਼ ਨੂੰ ਸਮ੍ਰਿੱਧ ਕਰੇਗਾ ਜਿਸ ਪ੍ਰਕਾਰ ਭਾਰਤੀ ਸਮੁਦਾਇ ਵਿਕਸਿਤ ਹੋਇਆ ਹੈ ਅਤੇ ਜਮੈਕਾ ਦੇ ਵਿਕਾਸ ਵਿੱਚ ਆਪਣਾ ਯੋਗਦਾਨ ਦੇ ਰਿਹਾ ਹੈ।
ਅਤੇ ਫਿਰ ਵੀ, ਇਹ ਨਾ ਕੇਵਲ ਭਾਰਤੀ ਪ੍ਰਵਾਸੀ ਅਤੇ ਸੱਭਿਆਚਾਰਕ ਬੰਧਨ ਹਨ ਜੋ ਸਾਡੇ ਦੋਨਾਂ ਦੇਸ਼ਾਂ ਨੂੰ ਇਕਜੁੱਟ ਕਰਦੇ ਹਨ ਬਲਕਿ ਲੋਕਤੰਤਰ ਅਤੇ ਸੁਤੰਤਰਤਾ ਵਿੱਚ ਇਹ ਸਾਡਾ ਵਿਸ਼ਵਾਸ ਵੀ ਹੈ ਜੋ ਸਾਨੂੰ ਇੱਕ ਬੰਧਨ ਵਿੱਚ ਬੰਨ੍ਹੀ ਰੱਖਦਾ ਹੈ। ਇਹ ਵਿਚਾਰ ਕਿ ਸਾਰੇ ਨਾਗਰਿਕਾਂ ਦੀ ਸਿਰਜਣਾ ਸਮਾਨ ਰੂਪ ਨਾਲ ਹੋਈ ਹੈ, ਜਮੈਕਾ ਦੇ ਸੰਵਿਧਾਨ ਦਾ ਇੱਕ ਕੇਂਦਰੀ ਥੰਮ੍ਹ ਹੈ। ਸਾਡੇ ਸੰਸਥਾਪਕ ਜਨਕਾਂ ਨੇ ਵੀ ਇਸ ਵਿਸ਼ਵਾਸ ਨੂੰ ਸਾਂਝਾ ਕੀਤਾ ਅਤੇ ਭਾਰਤ ਦੇ ਹਰੇਕ ਨਾਗਰਿਕ ਦੇ ਲਈ ਵਿਅਕਤੀਗਤ ਸੁਤੰਤਰਤਾ ਦੀ ਇੱਛਾ ਜਤਾਈ।
ਉਨ੍ਹਾਂ ਨੇ ਇਸ ਦੀ ਆਤਮਾ ਦੇ ਰੂਪ ਵਿੱਚ ਸੁਤੰਤਰਤਾ, ਲੋਕਤੰਤਰ ਅਤੇ ਸਮਾਨਤਾ ਦੇ ਨਾਲ ਇੱਕ ਆਧੁਨਿਕ ਰਾਸ਼ਟਰ ਦਾ ਨਿਰਮਾਣ ਕੀਤਾ। ਅਤੇ ਅਜਿਹਾ ਕਰਨ ਵਿੱਚ, ਉਨ੍ਹਾਂ ਨੇ ਇਹ ਸੁਨਿਸ਼ਚਿਤ ਕੀਤਾ ਕਿ ਅਸੀਂ ‘ਵਿਵਿਧਤਾ ਵਿੱਚ ਏਕਤਾ’ ਦਾ ਸਮਾਰੋਹ ਮਨਾਉਂਦੇ ਰਹੀਏ ਜੋ ਕਿ ਜਮੈਕਾ ਦੇ ‘ਕਈਆਂ ਵਿੱਚੋਂ, ਇੱਕ ਵਿਅਕਤੀ ਹਿਰਦੈ’ ਦੇ ਆਦਰਸ਼ ਵਾਕ ਦੇ ਬਿਲਕੁਲ ਸਮਾਨ ਹੈ। ਇਸ ਪ੍ਰਕਾਰ, ਅੱਜ ਮੈਂ ਇੱਥੇ, ਨਾ ਕੇਵਲ ਇੱਕ ਅਤਿਥੀ ਰਾਸ਼ਟਰ ਪ੍ਰਮੁੱਖ ਦੇ ਰੂਪ ਵਿੱਚ ਬਲਕਿ ਸਾਂਝੀ ਪਰੰਪਰਾ ਵਾਲੇ ਇੱਕ ਸਹਿਯੋਗੀ ਰਾਸ਼ਟਰ ਦੇ ਪ੍ਰਤਿਨਿਧੀ ਦੇ ਰੂਪ ਵਿੱਚ ਵੀ ਉਪਸਥਿਤ ਹਾਂ।
ਮੈਡਮ ਸਪੀਕਰ,
ਕੱਲ੍ਹ, ਮੈਂ ਆਪਣੀ ਯਾਤਰਾ ਦਾ ਅਰੰਭ ਰਾਈਟ ਐਕਸੇਲੈਂਟ ਮਾਰਕਸ ਗਾਰਵੇ ਦੇ ਸਮਾਰਕ ’ਤੇ ਸ਼ਰਧਾਸੁਮਨ ਅਰਪਿਤ ਕਰਨ ਦੇ ਨਾਲ ਕੀਤਾ। ਅਨਿਆਂ ਅਤੇ ਭੇਦਭਾਵ ਦੇ ਵਿਰੁੱਧ ਉਨ੍ਹਾਂ ਦੀ ਮੋਹਰੀ ਅਗਵਾਈ ਨੇ ਵਿਸ਼ਵ ਭਰ ਵਿੱਚ ਕਈ ਪੀੜ੍ਹੀਆਂ ਨੂੰ ਪ੍ਰੇਰਿਤ ਕੀਤਾ ਹੈ ਜਿਸ ਨਾਲ ਲੱਖਾਂ ਲੋਕਾਂ ਨੂੰ ਸਨਮਾਨ ਅਤੇ ਬਿਹਤਰ ਜੀਵਨ ਪ੍ਰਾਪਤ ਹੋਇਆ ਹੈ।
ਮੈਬਰੋ ਅਤੇ ਮਿੱਤਰੋ,
ਭਾਰਤ ਵਿੱਚ, ਲੋਕਾਂ ਦੁਆਰਾ ਸਨਮਾਨਿਤ ਡਾ. ਬਾਬਾਸਾਹੇਬ ਅੰਬੇਡਕਰ ਨੇ ਦਲਿਤਾਂ ਦੇ ਉਥਾਨ ਅਤੇ ਸਮਾਜਿਕ ਬੁਰਾਈਆਂ ਦੇ ਖ਼ਾਤਮੇ ਦੇ ਲਈ ਖ਼ੁਦ ਨੂੰ ਸਮਰਪਿਤ ਕਰ ਦਿੱਤਾ। ਉਨ੍ਹਾਂ ਨੇ ਸੰਵਿਧਾਨ ਵਿੱਚ ਸਮਾਜਿਕ ਸਸ਼ਕਤੀਕਰਣ ਦੇ ਲਈ ਪ੍ਰਾਵਧਾਨਾਂ ਨੂੰ ਪ੍ਰਸਤੁਤ ਕੀਤਾ ਅਤੇ ਵਾਸਤਵ ਵਿੱਚ ਉਨ੍ਹਾਂ ਨੂੰ ‘ਭਾਰਤੀ ਸੰਵਿਧਾਨ ਦਾ ਵਾਸਤੂਕਾਰ’ ਕਿਹਾ ਗਿਆ। ਮੈਂ ਜਮੈਕਾ ਸਰਕਾਰ ਦੁਆਰਾ ਕਿੰਗਸਟਨ ਵਿੱਚ ਇੱਕ ਐਵੇਨਿਊ ਦਾ ਨਾਮ ਡਾ. ਅੰਬੇਡਕਰ ਦੇ ਨਾਮ ’ਤੇ ਰੱਖਣ ਦੇ ਲਈ ਆਭਾਰੀ ਹਾਂ, ਜਿਸ ਦਾ ਮੈਂ ਕੱਲ੍ਹ ਉਦਘਾਟਨ ਕੀਤਾ।
ਮੈਡਮ ਸਪੀਕਰ,
ਇਹ ਵਾਸਤਵ ਵਿੱਚ ਪ੍ਰਸੰਨਤਾ ਦੀ ਗੱਲ ਹੈ ਕਿ ਜਮੈਕਾ ਨੇ ਸੱਠ ਸਾਲ ਪਹਿਲਾਂ ਪ੍ਰਾਪਤ ਆਪਣੀ ਸੁਤੰਤਰਤਾ ਦੇ ਬਾਅਦ ਤੋਂ ਲੋਕਤੰਤਰ ਦੇ ਆਦਰਸ਼ਾਂ ਦਾ ਪੂਰੀ ਤਰ੍ਹਾਂ: ਪਾਲਨ ਕੀਤਾ ਹੈ। ਜਨਤਕ ਖੇਤਰ ਵਿੱਚ ਮਹਿਲਾਵਾਂ ਦੀ ਵਧਦੀ ਭੂਮਿਕਾ ਦੇ ਨਾਲ, ਜਮੈਕਾ ਦੂਸਰਿਆਂ ਦੁਆਰਾ ਅਨੁਕਰਣ ਕੀਤੇ ਜਾਣ ਦੇ ਲਈ ਮਾਨਦੰਡ ਸਥਾਪਿਤ ਕਰ ਰਿਹਾ ਹੈ। ਮੈਂ ਜਮੈਕਾ ਨੂੰ ਇੱਕ ਮਹਿਲਾ ਚੀਫ ਆਵ੍ ਡਿਫੈਂਸ ਸਟਾਫ਼ ਦੀ ਨਿਯੁਕਤੀ ਕਰਨ ਦੇ ਦੁਆਰਾ ਇੱਕ ਉਦਾਹਰਣ ਸਥਾਪਿਤ ਕਰਨ ਦੇ ਲਈ ਵਧਾਈ ਦੇਣਾ ਚਾਹੁੰਦਾ ਹਾਂ।
ਭਰਪੂਰ ਕੁਦਰਤੀ ਸੰਸਾਧਨਾਂ, ਰਣਨੀਤਕ ਸਥਾਨ, ਯੁਵਾ ਆਬਾਦੀ ਅਤੇ ਗਤੀਸ਼ੀਲ ਅਗਵਾਈ ਦੇ ਨਾਲ, ਜਮੈਕਾ ਹੋਰ ਵੀ ਅਧਿਕ ਆਰਥਿਕ ਸਫ਼ਲਤਾ ਅਰਜਿਤ  ਕਰਨ ਦੇ ਲਈ ਤਿਆਰ ਹੈ। ਕੈਰੀਕੌਮ ਖੇਤਰ ਵਿੱਚ ਇਸ ਦਾ ਅਗਵਾਈ, ਅੰਤਰਰਾਸ਼ਟਰੀ ਨਿਯਮ ਅਧਾਰਿਤ ਵਿਵਹਾਰ ਅਤੇ ਹੋਰ ਅਧਿਕ ਜ਼ਿੰਮੇਦਾਰੀ ਦਾ ਨਿਰਬਾਹ ਕਰਨ ਦੀ ਇਸ ਦੀ ਇੱਛਾ ਇਸ ਨੂੰ ਹੋਰ ਦੇਸ਼ਾਂ ਦੇ ਲਈ ਪਸੰਦ ਦਾ ਸਾਂਝੀਦਾਰੀ ਬਣਾਉਂਦੀ ਹੈ।
ਮੈਬਰੋ ਅਤੇ ਮਿੱਤਰੋ,
ਹੁਣ ਜਦ ਕਿ, ਵਿਸ਼ਵ ਕੋਵਿਡ-19 ਦੇ ਸੰਕਟ ਤੋਂ ਉਬਰ ਰਿਹਾ ਹੈ, ਭਾਰਤ ਦਾ ਸਾਰੀਆਂ ਪ੍ਰਮੁੱਖ ਅਰਥਵਿਵਸਥਾਵਾਂ ਦੇ ਦਰਮਿਆਨ ਸਭ ਤੋਂ ਤੇਜ਼ ਗਤੀ ਨਾਲ ਵਧਣ ਦਾ ਅਨੁਮਾਨ ਹੈ। ਅਸੀਂ ਸੁਤੰਤਰਤਾ ਦੇ ਬਾਅਦ ਤੋਂ ਖੇਤੀਬਾੜੀ ਦੀ ਉਤਪਾਦਕਤਾ ਵਿੱਚ ਕਈ ਗੁਣਾ ਵਾਧਾ ਕੀਤਾ ਹੈ ਅਤੇ ਅਨਾਜ ਦੇ ਸ਼ੁੱਧ ਨਿਰਯਾਤਕ ਬਣ ਗਏ ਹਾਂ। ਗੁਣਵੱਤਾਪੂਰਣ ਦਵਾਈਆਂ ਅਤੇ ਕਿਫ਼ਾਇਤੀ ਲਾਗਤ ’ਤੇ ਟੀਕਿਆਂ ਦੀ ਮੈਨੂਫੈਕਚਰਿੰਗ ਕਰਕੇ ਭਾਰਤ ਨੂੰ ‘ਵਿਸ਼ਵ ਦੀ ਫਾਰਮੇਸੀ’, ਦੇ ਰੂਪ ਵਿੱਚ ਵੀ ਜਾਣਿਆ ਜਾਂਦਾ ਹੈ।
ਭਾਰਤ ਨੇ 150 ਗੀਗਾਵਾਟ ਦੀ ਅਖੁੱਟ ਊਰਜਾ ਸਮਰੱਥਾ ਨੂੰ ਪਾਰ ਕਰ ਲਿਆ ਹੈ ਅਤੇ ਇਸ ਨੇ ਆਪਣੇ ਲਈ 2030 ਤੱਕ 450 ਗੀਗਾਵਾਟ ਦਾ ਲਕਸ਼ ਨਿਰਧਾਰਿਤ ਕੀਤਾ ਹੈ। ਅਸੀਂ ਵਿਸ਼ਵ ਭਰ ਵਿੱਚ ਸੌਰ ਊਰਜਾ ਨੂੰ ਹੁਲਾਰਾ ਦੇਣ ਦੇ ਲਈ ਅੰਤਰਰਾਸ਼ਟਰੀ ਸੌਰ ਗਠਬੰਧਨ ਵਿੱਚ ਵੀ ਮੋਹਰੀ ਭੂਮਿਕਾ ਨਿਭਾਈ ਹੈ। ਭਾਰਤ ਦੇ ਪੁਲਾੜ ਪ੍ਰੋਗਰਾਮ ਨੇ ਕਾਫੀ ਪ੍ਰਗਤੀ ਕੀਤੀ ਹੈ। ਅਸੀਂ ਵਿਸ਼ਵ ਭਰ ਦੇ ਦੇਸ਼ਾਂ ਦੇ ਲਈ ਨਿਯਮਿਤ ਰੂਪ ਨਾਲ ਸੈਟੇਲਾਈਟਸ ਨੂੰ ਲਾਂਚ ਕਰਨ ਦੇ ਇਲਾਵਾ ਮੰਗਲ ਗ੍ਰਹਿ ’ਤੇ ਇੱਕ ਔਰਬਿਟਲ ਮਿਸ਼ਨ ਭੇਜਣ ਵਾਲੇ ਚੋਣਵੇਂ ਦੇਸ਼ਾਂ ਵਿੱਚੋਂ ਇੱਕ ਹੈ।
ਭਾਰਤ ਇੱਕ ਗਿਆਨ ਅਰਥਵਿਵਸਥਾ ਬਣਨ ਦੇ ਵੱਲ ਵਧ ਰਿਹਾ ਹੈ ਜੋ ਆਰਥਿਕ ਵਾਧੇ ਅਤੇ ਵਿਕਾਸ ਨੂੰ ਹੁਲਾਰਾ ਦੇਣ ਦੇ ਲਈ ਗਿਆਨ ਦੀ ਸਿਰਜਣਾ, ਪ੍ਰਸਾਰ ਅਤੇ ਉਪਯੋਗ ਕਰਦਾ ਹੈ। ਅੱਜ, ਭਾਰਤ ਅਤੇ ਭਾਰਤੀ ਆਰਟੀਫੀਸ਼ਅਲ ਇੰਟੈਲੀਜੈਂਸ, ਮਸ਼ੀਨ ਲਰਨਿੰਗ ਅਤੇ ਮੈਟਾ-ਵਰਸ ਜੋ ਚੌਥੀ ਉਦਯੋਗਿਕ ਕ੍ਰਾਂਤੀ ਦੇ ਅਧਾਰ ਦਾ ਨਿਰਮਾਣ ਕਰਦੀਆਂ ਹਨ, ਜਿਹੀਆਂ ਅਤਿਆਧੁਨਿਕ ਟੈਕਨੋਲੋਜੀਆਂ ’ਤੇ ਖੋਜ ਤੇ ਵਿਕਾਸ ਵਿੱਚ ਮੋਹਰੀ ਭੂਮਿਕਾ ਨਿਭਾ ਰਹੇ ਹਨ। ਭਾਰਤ ਸਟਾਰਟਅੱਪਸ ਅਤੇ ਇਨੋਵੇਸ਼ਨ ਟੈਕਨੋਲੋਜੀਆਂ ਦੀ ਹੱਬ ਵੀ ਹੈ ਅਤੇ ਉਨ੍ਹਾਂ ਤਿੰਨ ਸਿਖਰਲੇ ਦੇਸ਼ਾਂ ਵਿੱਚ ਸ਼ਾਮਲ ਹੈ ਜਿੱਥੇ ਯੂਨੀਕੌਰਨ ਦੀ ਸਭ ਤੋਂ ਅਧਿਕ ਸੰਖਿਆ ਹੈ।
ਭਾਰਤ ਦੇ ਸਿੱਖਿਆ ਖੇਤਰ, ਵਿਸ਼ੇਸ਼ ਤੌਰ ‘ਤੇ ਇਸ ਦੇ ਵਿਸ਼ਵ ਪ੍ਰਸਿੱਧ ਉਤਕ੍ਰਿਸ਼ਟਤਾ ਸੰਸਥਾਨਾਂ, ਜਿਨ੍ਹਾਂ ਵਿੱਚ ਪ੍ਰਸਿੱਧ ਭਾਰਤੀ ਟੈਕਨੋਲੋਜੀ ਸੰਸਥਾਨਾਂ  ਅਤੇ ਭਾਰਤੀ ਪ੍ਰਬੰਧਨ ਸੰਸਥਾਨਾਂ  ਦੇ ਕਈ ਸਾਬਕਾ ਵਿਦਿਆਰਥੀ ਵਿਸ਼ਵ ਦੇ ਸਭ ਤੋਂ ਵੱਡੇ ਕਾਰੋਬਾਰਾਂ ਅਤੇ ਸਭ ਤੋਂ ਵੱਡੀਆਂ ਕੰਪਨੀਆਂ ਦੀ ਅਗਵਾਈ ਕਰ ਰਹੇ ਹਨ, ਦਾ ਨਿਸ਼ਚਿਤ ਰੂਪ ਨਾਲ ਵਿਸ਼ੇਸ਼ ਸੰਦਰਭ ਦਿੱਤਾ ਜਾਣਾ ਚਾਹੀਦਾ ਹੈ।
ਸਾਲ 2020 ਵਿੱਚ ਜਾਰੀ ਕੀਤੀ ਗਈ ਸਾਡੀ ਰਾਸ਼ਟਰੀ ਸਿੱਖਿਆ ਨੀਤੀ ਦੇ ਤਹਿਤ, ਭਾਰਤ ਵਿਦੇਸ਼ਾਂ ਵਿੱਚ ਕਈ ਨਵੇਂ ਭਾਰਤੀ ਟੈਕਨੋਲੋਜੀ ਸੰਸਥਾਨਾਂ ਨੂੰ ਅਰੰਭ ਕਰਨ ਦੀ ਯੋਜਨਾ ਬਣਾ ਰਿਹਾ ਹੈ। ਮੈਨੂੰ ਪ੍ਰਸੰਨਤਾ ਹੈ ਕਿ ਜਮੈਕਾ ਉਨ੍ਹਾਂ ਪਹਿਲੇ ਦੇਸ਼ਾਂ ਵਿੱਚੋਂ ਹੈ ਜਿਸ ਨੇ ਆਪਣੇ ਇੱਥੇ ਭਾਰਤੀ ਟੈਕਨੋਲੋਜੀ ਸੰਸਥਾਨ ਦੀ ਮੇਜ਼ਬਾਨੀ ਕਰਨ ਦੇ ਪ੍ਰਤੀ ਰੁਚੀ ਪ੍ਰਦਰਸ਼ਿਤ ਕੀਤੀ ਹੈ।
ਰਾਸ਼ਟਰੀ ਸਿੱਖਿਆ ਨੀਤੀ ਨੇ ਵਿਦੇਸ਼ੀ ਵਿਦਿਆਰਥੀਆਂ ਦੇ ਲਈ ਪ੍ਰਮੁੱਖ ਭਾਰਤੀ ਕਾਲਜਾਂ ਅਤੇ ਯੂਨੀਵਰਸਿਟੀਆਂ ਵਿੱਚ ਵਿਸ਼ੇਸ਼ ਤਕਨੀਕੀ ਕੋਰਸਾਂ ਨੂੰ ਵੀ ਅਰੰਭ ਕੀਤਾ ਹੈ। ਜਮੈਕਾ ਦੇ ਵਿਦਿਆਰਥੀਆਂ ਨੂੰ ਇਸ ਅਵਸਰ ਦਾ ਉਪਯੋਗ ਵਿਸ਼ਵ ਭਰ ਵਿੱਚ ਪ੍ਰਤਿਸ਼ਠਿਤ ਕੁਝ ਸਰਬਸ਼੍ਰੇਸ਼ਠ ਸੰਸਥਾਨਾਂ ਵਿੱਚ ਅਧਿਐਨ ਕਰਨ ਦੇ ਦੁਆਰਾ ਲਾਭ ਉਠਾਉਣ ਦੇ ਦੁਆਰਾ ਕਰਨਾ ਚਾਹੀਦਾ ਹੈ ਜੋ ਪੱਛਮੀ ਦੇਸ਼ਾਂ ਦੇ ਸੰਸਥਾਨਾਂ ਦੀ ਤੁਲਨਾ ਵਿੱਚ ਲਾਗਤ ਦਾ ਕੇਵਲ ਇੱਕ ਛੋਟਾ ਅੰਸ਼ ਚਾਰਜ ਕਰਦੇ ਹਨ।
ਮੈਬਰੋ ਅਤੇ ਮਿੱਤਰੋ,
‘‘ਸਬਕਾ ਸਾਥ, ਸਬਕਾ ਵਿਕਾਸ, ਸਬਕਾ ਵਿਸ਼ਵਾਸ, ਸਬਕਾ ਪ੍ਰਯਾਸ’’ ਦਾ ਆਦਰਸ਼ ਵਾਕ ਹਰੇਕ ਨਾਗਰਿਕ ਨੂੰ ਵਿਕਾਸ ਦੇ ਸਮਾਵੇਸ਼ੀ ਮਾਡਲ ਵਿੱਚ ਸ਼ਾਮਲ ਕਰਦੇ ਹੋਏ ਇੱਕ ਰਾਸ਼ਟਰ ਦੇ ਨਿਰਮਾਣ ਦਾ ਸਾਡਾ ਵਿਜ਼ਨ ਹੈ। ਇਸ ਦੇ ਨਾਲ-ਨਾਲ, ਇਹ ਸਾਡੀ ਵਿਵਿਧਤਾ ਦਾ ਸਮਾਰੋਹ ਹੈ, ਸਮਾਜਿਕ ਸਦਭਾਵ ਦੀ ਸ਼ਕਤੀ ਹੈ ਅਤੇ ਵਿਅਕਤੀਗਤ ਸੁਤੰਤਰਤਾ ਅਤੇ ਅਧਿਕਾਰਾਂ ਦੇ ਪ੍ਰਤੀ ਸਾਡੀ ਪ੍ਰਤੀਬੱਧਤਾ ਹੈ। ਇਹ ਸਾਡੇ ਸੱਭਿਆਚਾਰ ਦਾ ਕਾਲ-ਅਤੀਤ ਲੋਕਾਚਾਰ ਹੈ, ਇਹ ਸਾਡੇ ਸੰਵਿਧਾਨ ਦਾ ਮੂਲ ਹੈ ਅਤੇ ਸਾਡੇ ਭਵਿੱਖ ਦੀ ਨੀਂਹ ਵੀ ਹੈ।
ਮੈਡਮ ਸਪੀਕਰ,
‘‘ਵਸੁਧੈਵ ਕੁਟੁੰਬਕਮ’’ ਜਿਸਦਾ ਅਰਥ ਹੈ ‘‘ਵਿਸ਼ਵ ਇੱਕ ਪਰਿਵਾਰ ਹੈ’’ ਦੇ ਆਦਰਸ਼ ਵਿੱਚ ਭਾਰਤ ਦਾ ਸਥਾਈ ਵਿਸ਼ਵਾਸ ਸਾਡੀਆਂ ਸਦੀਵੀ ਕਦਰਾਂ-ਕੀਮਤਾਂ ਨੂੰ ਪ੍ਰਦਰਸ਼ਿਤ ਕਰਦਾ ਹੈ। ਭਾਰਤ ਨੇ ਮਹਾਮਾਰੀ ਦੇ ਚਰਮ ਦਿਨਾਂ ਦੇ ਦੌਰਾਨ 100 ਤੋਂ ਅਧਿਕ ਦੇਸ਼ਾਂ ਨੂੰ ਚਿਕਿਤਸਾ ਸਹਾਇਤਾ ਉਪਲਬਧ ਕਰਵਾਈ ਅਤੇ ਜਮੈਕਾ ਸਹਿਤ ਕਈ ਦੇਸ਼ਾਂ ਨੂੰ ਕੋਵਿਡ-19 ਟੀਕਿਆਂ ਦੀ ਸੁਵਿਧਾ ਪ੍ਰਦਾਨ ਕੀਤੀ।
ਮੈਡਮ ਸਪੀਕਰ,
ਵਿਸ਼ਵ ਦੀਆਂ ਕੁਝ ਸਭ ਤੋਂ ਵੱਡੀਆਂ ਅਰਥਵਿਵਸਥਾਵਾਂ ਦੇ ਇਰਦ-ਗਿਰਦ ਵਸੇ ਜਮੈਕਾ ਦੀ ਰਣਨੀਤਕ ਸਥਿਤੀ ਅਤੇ ਅੰਗਰੇਜ਼ੀ ਬੋਲਣ ਵਾਲੇ ਨੌਜਵਾਨਾਂ ਦੇ ਇਸ ਦੇ ਪ੍ਰਤਿਭਾਸ਼ਾਲੀ ਸਮੂਹ ਨੇ ਇਸ ਨੂੰ ‘ਗਿਆਨ ਰਾਜਮਾਰਗ’ ਬਣਨ ਦਾ ਅਤੇ ਚੌਥੀ ਉਦਯੋਗਿਕ ਕ੍ਰਾਂਤੀ ਤੋਂ ਲਾਭ ਉਠਾਉਣ ਦਾ ਇੱਕ ਉਤਕ੍ਰਿਸ਼ਟ ਅਵਸਰ ਉਪਲੱਬਧ ਕਰਵਾਇਆ ਹੈ। ਭਾਰਤ ਇੱਕ ਸਮ੍ਰਿੱਧ ਅਤੇ ਸਥਾਈ ਅਰਥਵਿਵਸਥਾ ਬਣਦੇ ਹੋਏ ਆਪਣੇ ਲੋਕਾਂ ਨੂੰ ਸਸ਼ਕਤ ਬਣਾਉਣ ਅਤੇ ਇੱਕ ਸੁਰੱਖਿਅਤ, ਇਕਜੁੱਟ ਅਤੇ ਨਿਆਂਪੂਰਨ ਸਮਾਜ ਸੁਨਿਸ਼ਚਿਤ ਕਰਨ ਦੇ ਜਮੈਕਾ ਦੇ ‘ਵਿਜ਼ਨ 2030’ ਦੇ ਲਕਸ਼ਾਂ ਨੂੰ ਸਾਂਝਾ ਕਰਦਾ ਹੈ।
ਭਾਰਤ ਜਮੈਕਾ ਦੇ ਨਾਲ ਸਾਂਝੀਦਾਰ ਬਣਨ ਅਤੇ ਇਸ ਦੇ ਤਕਨੀਕੀ ਕੌਸ਼ਲਾਂ, ਗਿਆਨ ਅਤੇ ਮੁਹਾਰਤ ਨੂੰ ਸਾਂਝਾ ਕਰਨ ਦੇ ਲਈ ਤਿਆਰ ਹੈ ਜੋ ਜਮੈਕਾ ਦੀ ਸਿੱਖਿਆ ਅਤੇ ਕਾਰੋਬਾਰਾਂ ਵਿੱਚ ਰੂਪਾਂਤਰਕਾਰੀ ਬਦਲਾਅ ਲਿਆ ਸਕਦਾ ਹੈ। ਜਮੈਕਾ ਦੀਆਂ ਟੌਪ ਕੰਪਨੀਆਂ ਪਹਿਲਾਂ ਤੋਂ ਹੀ ਭਾਰਤ ਵਿੱਚ ਸਥਿਤ ਟੈਕਨੋਲੋਜੀ ਕੰਪਨੀਆਂ ਤੋਂ ਸੌਫਟਵੇਅਰ ਸੋਰਸ ਕਰਦੀਆਂ ਹਨ ਅਤੇ ਬੈਕਰੂਮ ਤਕਨੀਕੀ ਸਹਾਇਤਾ ਪ੍ਰਾਪਤ ਕਰਦੀਆਂ ਹਨ।
ਭਾਰਤ ਅਤੇ ਜਮੈਕਾ ਪਹਿਲਾਂ ਤੋਂ ਹੀ ਕਾਰਬਨ ਫੁਟਪ੍ਰਿੰਟ ਵਿੱਚ ਕਮੀ ਲਿਆਉਣ ਦੇ ਲਈ ਅੰਤਰਰਾਸ਼ਟਰੀ ਸੌਰ ਗਠਬੰਧਨ ਦੇ ਤਹਿਤ ਸਹਿਯੋਗ ਕਰ ਰਹੇ ਹਨ। ਰੇਲਵੇ ਅਤੇ ਖੇਤੀਬਾੜੀ ਸੈਕਟਰਾਂ ਵਿੱਚ ਵੀ ਸਾਂਝੀਦਾਰੀ ਦੇ ਲਈ ਬਹੁਤ ਜ਼ਿਆਦਾ ਸੰਭਾਵਨਾ ਹੈ ਜੋ ਭਾਰਤ ਦੀ ਸ਼ਕਤੀ ਵਿੱਚ ਸ਼ਾਮਲ ਹਨ।
ਤਿੰਨ ਮਿਲੀਅਨ ਤੋਂ ਵੀ ਘੱਟ ਜਨਸੰਖਿਆ ਵਾਲੇ ਦੇਸ਼ ਦੇ ਲਈ, ਓਲੰਪਿਕਸ, ਵਿਸ਼ਵ ਪ੍ਰਤੀਯੋਗਿਤਾਵਾਂ ਅਤੇ ਹੋਰ ਪ੍ਰਮੁੱਖ ਖੇਡ ਮੁਕਾਬਲਿਆਂ ਵਿੱਚ ਐਥਲੈਟਿਕਸ ਵਿੱਚ ਜਮੈਕਾ ਦਾ ਦਬਦਬਾ ਦੇਖਣਾ ਹੈਰਾਨੀਜਨਕ ਹੈ। ਤੁਸੀਂ ਪਾਓਗੇ ਕਿ ਭਾਰਤ ਖੇਡਾਂ ਅਤੇ ਐਥਲੈਟਿਕਸ ਵਿੱਚ ਤੁਹਾਡੇ ਤੋਂ ਸਬਕ ਸਿੱਖਣ ਦੇ ਲਈ ਤੁਹਾਡਾ ਰੁਖ ਕਰ ਰਿਹਾ ਹੈ। ਸੰਗੀਤ ਅਤੇ ਮਨੋਰੰਜਨ ਵਿੱਚ, ਕ੍ਰੌਸ-ਪੋਲੀਨੇਸ਼ਨ ਯਾਨੀ ਇੱਕ-ਦੂਸਰੇ ਦੇਸ਼ ਵਿੱਚ ਬੀਜ ਬੀਜਣਾ ਦੋਨੋਂ ਹੀ ਦੇਸ਼ਾਂ ਵਿੱਚ ਮਨੋਰੰਜਨ ਉਦਯੋਗਾਂ ਨੂੰ ਸਮ੍ਰਿੱਧ ਬਣਾਵੇਗਾ। ਇਸ ਦੇ ਇਲਾਵਾ, ਆਭਗਤ ਅਤੇ ਟੂਰਿਜ਼ਮ ਖੇਤਰ ਵਿੱਚ ਸਹਿਯੋਗ ਅਤੇ ਪਰਸਪਰ ਸਿੱਖਣ ਦੀ ਕਾਫੀ ਸੰਭਾਵਨਾ ਹੈ।
ਮੈਬਰੋ ਅਤੇ ਮਿੱਤਰੋ,
ਮੈਨੂੰ ਭਰੋਸਾ ਹੈ ਕਿ ਸਾਡੇ ਸੰਯੋਜਨ ਅਤੇ ਇੱਕ-ਦੂਸਰੇ ਦੇ ਪ੍ਰਤੀ ਸਹਿਯੋਗ ਪਰਸਪਰ ਤੌਰ ‘ਤੇ ਲਾਭਦਾਇਕ ਸਾਬਤ ਹੋਣਗੇ। ਜਦੋਂ ਅਸੀਂ ਆਪਣੇ ਕੂਟਨੀਤਕ ਸਬੰਧਾਂ ਦੇ ਪੂਰੇ ਹੋਣ ਦਾ ਸਮਾਰੋਹ ਮਨਾਉਂਦੇ ਹਾਂ, ਆਓ ਅਸੀਂ ਆਪਣੀ ਵਧਦੀ ਸਾਂਝੇਦਾਰੀ, ਸਾਡੇ ਮੂਲਭੂਤ ਸਿਧਾਂਤਾਂ ਅਤੇ ਸਾਂਝੀਆਂ ਕਦਰਾਂ-ਕੀਮਤਾਂ ਤੋਂ ਪ੍ਰੇਰਣਾ ਅਤੇ ਸ਼ਕਤੀ ਪ੍ਰਾਪਤ ਕਰੀਏ।
ਆਓ, ਅਸੀਂ ਆਪਣੇ ਸਾਂਝੇ ਆਦਰਸ਼ਾਂ ਨੂੰ ਵਿਵਹਾਰਿਕ ਸਹਿਯੋਗ ਵਿੱਚ ਬਦਲਣ ਅਤੇ ਹੋਰ ਅਧਿਕ ਨਿਆਂਸੰਗਤ ਵਿਸ਼ਵ ਵਿਵਸਥਾ ਦੀ ਸਿਰਜਣਾ ਕਰਨ ਦੇ ਲਈ ਨਾਲ ਮਿਲ ਕਰ ਕੰਮ ਕਰਨਾ ਜਾਰੀ ਰੱਖੀਏ। ਸਾਡੀ ਸਾਂਝੇਦਾਰੀ ਨਾ ਕੇਵਲ ਸਾਡੇ ਨਾਗਰਿਕਾਂ ਦੇ ਲਈ ਇੱਕ ਉੱਜਵਲ ਭਵਿੱਖ ਦਾ ਨਿਰਮਾਣ ਕਰੇਗੀ ਬਲਕਿ ਇੱਕ ਅਧਿਕ ਇਕਜੁੱਟ, ਮਾਨਵੀ ਅਤੇ ਸਮ੍ਰਿੱਧ ਵਿਸ਼ਵ ਦੇ ਲਈ ਇੱਕ ਸੇਤੂ ਦੇ ਰੂਪ ਵਿੱਚ ਵੀ ਕੰਮ ਕਰੇਗੀ।
ਮੈਂ ਭਾਰਤ ਦੇ ਰਾਸ਼ਟਰਪਿਤਾ ਮਹਾਤਮਾ ਗਾਂਧੀ ਦੁਆਰਾ ਅਭਿਵਿਅਕਤ, ਜਦੋਂ ਉਨ੍ਹਾਂ ਨੇ ਭਾਰਤ ਦੀ ਸੁਤੰਤਰਤਾ ਦੇ ਪ੍ਰਯੋਜਨ ਦੀ ਚਰਚਾ ਕੀਤੀ ਸੀ, ਵਿਆਪਕ ਵਿਸ਼ਵ ਦ੍ਰਿਸ਼ਟੀਕੋਣ ਨੂੰ ਯਾਦ ਕਰਨਾ ਚਾਹੁੰਦਾ ਹਾਂ ਅਤੇ ਮੈਂ ਹਵਾਲਾ ਦੇਣਾ ਕਰਨਾ ਚਾਹੁੰਦਾ ਹਾਂ, ‘‘ਮੈਂ ਆਪਣੇ ਦੇਸ਼ ਦੀ ਸੁਤੰਤਰਤਾ ਚਾਹੁੰਦਾ ਹਾਂ ਜਿਸ ਤੋਂ ਕਿ ਹੋਰ ਦੇਸ਼ ਸਾਡੇ ਸੁਤੰਤਰ ਦੇਸ਼ ਤੋਂ ਕੁਝ ਸਿੱਖ ਸਕਣ, ਜਿਸ ਨਾਲ ਕਿ ਮੇਰੇ ਦੇਸ਼ ਦੇ ਸੰਸਾਧਨਾਂ ਦਾ ਉਪਯੋਗ ਮਾਨਵ ਜਾਤੀ ਦੇ ਲਾਭ ਦੇ ਲਈ ਕੀਤਾ ਜਾ ਸਕੇ।’’
ਇਨ੍ਹਾਂ ਸ਼ਬਦਾਂ ਦੇ ਨਾਲ, ਮੈਂ ਮੈਡਮ ਸਪੀਕਰ ਦਾ ਧੰਨਵਾਦ ਕਰਦਾ ਹਾਂ ਕਿ ਉਨ੍ਹਾਂ ਨੇ ਮੈਨੂੰ ਇਸ ਪ੍ਰਤਿਸ਼ਠਿਤ ਸਦਨ ਨੂੰ ਸੰਬੋਧਿਤ ਕਰਨ ਦਾ ਅਵਸਰ ਪ੍ਰਦਾਨ ਕੀਤਾ। ਆਪ ਸਭ ਦੇ ਨਾਲ ਆਪਣੇ ਵਿਚਾਰਾਂ ਨੂੰ ਸਾਂਝਾ ਕਰਕੇ ਮੈਨੂੰ ਪ੍ਰਸੰਨਤਾ ਹੋਈ। ਮੈਂ ਕਾਮਨਾ ਕਰਦਾ ਹਾਂ ਕਿ ਸਾਡੇ ਮਹਾਨ ਲੋਕਤੰਤਰਾਂ ਦੇ ਲੋਕ ਮਿੱਤਰਤਾ, ਸਹਿਯੋਗ ਅਤੇ ਸਮ੍ਰਿੱਧੀ ਦੀਆਂ ਨਵੀਆਂ ਉਚਾਈਆਂ ਤੱਕ ਪਹੁੰਚਣ।
ਧੰਨਵਾਦ ।